La disposició addicional segona de la Llei 10/2011, del 29 de desembre, de simplificació i millorament de la regulació normativa, estableix la dissolució de l'Ens d'Abastament d'Aigua i disposa que aquesta dissolució no té efectes fins que no es faci efectiva la formalització dels contractes administratius de gestió i prestació de serveis públics a què fan referència l'article 37.1.a) del Text refós de la legislació en matèria d'aigües de Catalunya, aprovat pel Decret legislatiu 3/2003, de 4 de novembre, i la disposició addicional primera.
A fi de procedir a la dissolució d'aquest Ens de manera ordenada, escau de constituir una comissió de liquidació integrada per representants del Departament de Territori i Sostenibilitat i del Departament d'Economia i Coneixement, que haurà de realitzar les actuacions necessàries fins a la liquidació definitiva de l'entitat.
Per això, a proposta dels consellers de Territori i Sostenibilitat i d'Economia i Coneixement, el Govern
—1 Constituir la Comissió de Liquidació de l'Ens d'Abastament d'Aigua - Aigües del Ter i del Llobregat, integrada per les persones titulars dels òrgans següents: Direcció de Serveis, Subdirecció General de Gestió Econòmica, Contractació i Règim Interior i Assessoria Jurídica del Departament de Territori i Sostenibilitat, Gerència de l'Agència Catalana de l'Aigua i el coordinador de Programes interdepartamentals del Departament d'Economia i Coneixement.
—2 Amb caràcter enunciatiu i no limitatiu, corresponen a la Comissió les següents funcions:
Portar i custodiar els llibres i correspondència de l'Ens d'Abastament d'Aigua - Aigües del Ter i del Llobregat.
Proposar a la Generalitat de Catalunya les operacions comercials pendents i les noves que siguin necessàries per a la liquidació dels drets i deures de l'Ens d'Abastament d'Aigua - Aigües del Ter i del Llobregat.
Proposar a la Generalitat de Catalunya, si s'escau, l'alienació dels béns propis de l'Ens d'Abastament d'Aigua - Aigües del Ter i del Llobregat.
Gestionar la percepció dels crèdits, ingressos i subvencions pendents de l'Ens d'Abastament d'Aigua - Aigües del Ter i del Llobregat en favor de la Generalitat de Catalunya.
Gestionar i proposar a la Generalitat de Catalunya el pagament als creditors que retinguin aquesta condició en el moment de la dissolució de l'Ens d'Abastament d'Aigua - Aigües del Ter i del Llobregat.
Proposar a la Generalitat de Catalunya les transaccions i arbitratges quan així convingui als interessos de l'Administració pública.
Verificar el balanç de dissolució aprovat pel Consell d'Administració de l'Ens d'Abastament d'Aigua - Aigües del Ter i del Llobregat i proposar les correccions necessàries, si s'escau.
Gestionar la formació dels comptes anuals i el balanç final, i procedir a la seva aprovació i presentació una vegada estiguin auditats.
Proposar a la Generalitat de Catalunya la liquidació d'impostos pendents i de l'impost de societats, l'impost del valor afegit, l'impost de la renda de les persones físiques, operacions intracomunitàries, així com la satisfacció de les obligacions amb la Seguretat Social, sempre en relació amb l'Ens d'Abastament d'Aigua - Aigües del Ter i del Llobregat dissolt.
Proposar a la Generalitat de Catalunya totes les altres regularitzacions, pagaments, cobraments, arbitratges, tramitacions, accions i gestions siguin necessaris fins a la liquidació total de les obligacions, drets i deures de l'Ens d'Abastament d'Aigua - Aigües del Ter i del Llobregat.
En general, totes aquelles altres operacions que siguin necessàries per a la liquidació del tots els drets i deures de l'entitat.
—3 Condicionar l'efectivitat d'aquest Acord a la formalització del contracte de gestió del servei d'abastament d'aigua en alta de l'Ens d'Abastament d'Aigua - Aigües del Ter i del Llobregat.
—4 Autoritzar els departaments de Territori i Sostenibilitat i d'Economia i Coneixement per tal que realitzin les actuacions necessàries per executar aquest Acord.
—5 Disposar la publicació d'aquest Acord al Diari Oficial de la Generalitat de Catalunya.